VS002248
Datum: 2004-01-22T01:00:00.000+01:00
datum_sodbe_i_stopnje: 2010-02-02T00:00:00.000Z
podrocje: višina odškodnine za nepremoženjsko škodo
institut: kršitve pravic osebnosti
skupina: poseg v druge pravice osebnosti
fischer: ni določljiva
odskodnina: 4.100 EUR
opombe: II Ips 129/2011. Reviziji tožene stranke je bilo delno ugodeno in sodba sodišča druge stopnje spremenjena, tako da je bila odškodnina za nepremoženjsko škodo znižana s 6.200 EUR na 4.100 EUR, temu ustrezno pa spremenjena tudi odločitev o obrestnem tožbenem zahtevku.
sodisce: Vrhovno sodišče

## Oškodovanec

**Spol:**

ženska

**Starostna skupina:**

ni opredeljeno

## Škodni dogodek

Količina (kritičnih) imisij hrupa zaradi tovornega prometa po regionalni cesti G1-3, je presegla običajne meje.

Stanje je trajalo 58 mesecev (od konca januarja 2004 do konca oktobra 2008), ko je bila zgrajena avtocesta, zaradi katere se je promet preusmeril).

Stanovanjska hiša v kateri živi tožnica z družino je:

    od ceste oddaljena 35 m, okna dveh spalnic in dnevne sobe gledajo na cesto, ena spalnica pa se nahaja na bočni strani hiše.

    v neposredni bližini je most in zaradi „ležečih policajev“ so posebej hrupno zavirali in speljevali tovornjaki; enako se je dogajalo pred cestno oznako (tablo) za bližnje naselje.

## Kršitev drugih pravic osebnosti

4.100 EUR Kršitev pravice do zdravega življenjskega okolja.

Tožnica je bila 23 mesecev zaradi službe odsotna od doma po 9 ur dnevno. Zaradi hrupa ni mogla spati, si odpočiti, ves čas se je zbujala in hodila po hiši, bila je pod stresom, razdražljiva. Nato se je upokojila in bila skoraj ves čas doma. Pred hišo se ni bilo mogoče zadrževati, prav tako ne komunicirati s sosedi, ni bilo mogoče gledati televizije in poslušati radia pri normalni jakosti, oteženo je bilo komuniciranje v družini, ki je bilo mogoče le s povišanim glasom.

---

OZ člen 179